Diari Oficial de la Generalitat Valenciana


Sumari del DOGV 3246, del 20-05-1998 (1998/3895)

ORDRE de 27 d'abril de 1998, de la Conselleria de Medi Ambient, per la qual es convoquen subvencions destinades a la redacció d'estudis d'impacte ambiental de la revisió de plans generals d'ordenació urbana.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3246

Data del DOGV
:   20-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3895


Data del document
:   27-04-1998

Organisme emissor
:   Conselleria de Medi Ambient

Tipus de document
:   Ordre

ORDRE de 27 d'abril de 1998, de la Conselleria de Medi Ambient, per la qual es convoquen subvencions destinades a la redacció d'estudis d'impacte ambiental de la revisió de plans generals d'ordenació urbana. [1998/X3895]
  
Exposició de motius
  
A la Comunitat Valenciana, a partir de la promulgació de la Llei 2/1989, de 3 de març, d'Impacte Ambiental, els instruments d'ordenació del territori estan sotmesos al procediment administratiu d'avaluació del seu impacte ambiental.
  
La Llei 6/1994, Reguladora de l'Activitat Urbanística, prescriu al nostre àmbit territorial com a instrument urbanístic per a termes municipals complets el de Pla General, en lloc del que era habitual, Normes Subsidiàries i Complementàries de Planejament, en el cas de municipis poc poblats i amb limitats recursos econòmics.
  
La major complexitat d'aquesta figura de planejament, unit al fet que l'aplicació estricta de la legislació d'impacte ambiental realitzada per aquesta Conselleria, es plasma amb freqüència en una anàlisi detallat de les característiques ambientals dels municipis en qüestió, així com de les mesures correctores que s'han d'avaluar per tal d'evitar efectes negatius. Resulta, per tant, recomanable continuar la línia d'acció iniciada en l'exercici anterior, dirigida a subvencionar parcialment els estudis d'impacte ambiental que han de redactar aquests municipis a l'hora de revisar el seu planejament urbanístic, per tal que la qualitat dels estudis d'impacte ambiental no siga afectat per la limitació pressupostària amb què els municipis xicotets es troben a l'hora de dotar les licitacions per a la contractació de la redacció d'aquests.
  
En virtut d'això, i de conformitat amb el que disposa l'article 35 de la Llei 5/1983, de 30 de desembre, de Govern Valencià, i l'article 47.3 del Text Refós de la Llei de la Hisenda Pública de la Generalitat Valenciana aprovada pel Decret Legislatiu de 26 de juny de 1991, del Consell de la Generalitat Valenciana.
  
ORDENE
  
Primer
  
Convocar la concessió de subvencions per un import global màxim de 33.864.273 pessetes a càrrec del capítol VII de la secció 14, servei 03, i programa 442.30, línia 1798 dels pressupostos de la Generalitat Valenciana per a 1998, que serà distribuïda entre ajuntaments de la Comunitat Valenciana amb menys de 3.000 habitants de dret, per a la redacció d'estudis d'impacte ambiental necessaris per a la redacció de la revisió dels plans generals d'ordenació urbana.
  
Segon
  
Aprovar les bases per les quals es regirà aquesta convocatòria i que figuren com a annexos a aquesta ordre.
  
Tercer
  
En tot allò no regulat en aquesta ordre, s'atendrà al que disposa el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
DISPOSICIONS FINALS
  
Primera
  
Es faculta el director general per al Desenvolupament Sostenible per a dictar les disposicions necessàries per al desenvolupament i execució del que disposa aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptador des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del mencionat recurs requerirà la comunicació prèvia a la Conselleria de Medi Ambient.
  
Tot això de conformitat amb el que preveuen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València 27 d'abril de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA
  
Annex I
  
Bases per les quals es regula la convocatòria de subvencions destinades a la redacció d'estudis d'impacte ambiental d'instruments de planejament urbanístic.
  
Primera. Beneficiaris
  
Podran ser beneficiaris d'aquestes subvencions els municipis de la Comunitat Valenciana amb menys de 3.000 habitants de dret.
  
Segona. Objecte i actuacions que s'han de realitzar
  
Només seran objecte d'ajuda els estudis d'impacte ambiental referits a les revisions de plans generals d'ordenació urbana.
  
Tercera. Quanties de les ajudes
  
Fins a un 75% del cost de l'estudi d'impacte ambiental, conforme als criteris de priorització descrits en la base 5.2.
  
En el cas que l'import global de les ajudes sol·licitades supere la dotació pressupostària prevista, la quantia que ha de percebre cada entitat sol·licitant es reduirà proporcionalment en la quantitat que calga per a respectar el dit límit.
  
Quarta. Sol·licituds i documentació
  
4.1. Les sol·licituds es formalitzaran en una instància degudament emplenada, d'acord amb el model que figura en l'Annex II, i seran dirigides al director general per al Desenvolupament Sostenible de la Conselleria de Medi Ambient.
  
4.2. Els interessats presentaran les sol·licituds en el Registre General de la Conselleria de Medi Ambient, al carrer d'Arquitecte Alfaro núm. 39, o en els seus serveis territorials situats a:
  
- Alacant, carrer de Churruca, 29. CP 03332
  
- Castelló, carrer de Germans Bou, 47. CP12003
  
- València, carrer de Gregorio Gea, 27. CP 46677
  
o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.3. El termini de presentació d'instàncies serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.
  
4.4. L'admissió a tràmit d'una sol·licitud de subvenció no en generarà cap compromís de concessió.
  
4.5. La documentació que han de presentar les entitats peticionàries, junt a la instància, per a sol·licitar les ajudes serà la següent:
  
- 4.5.1. Certificat de l'acord adoptat per l'òrgan competent de la corporació local pel qual s'aprova la sol·licitud de subvenció.
  
- 4.5.2. Certificat de l'acord adoptat per l'òrgan competent de la corporació local pel qual s'aprova el pressupost per a la redacció de l'assistència tècnica objecte d'aquesta subvenció.
  
- 4.5.3. Pressupost municipal per a 1998.
  
- 4.5.4. Compromís municipal d'iniciar la revisió del pla general abans de l'1 de desembre de 1998.
  
- 4.5.5. Imprès d'alta de tercers, segons l'Annex III, degudament segellat per una entitat bancària, en el cas que l'entitat sol·licitant no figure en el Registre de Tercers de la Conselleria d'Economia, Hisenda i Administració Pública.
  
Cinquena. Valoració i tràmit
  
5.1. La valoració dels expedients la realitzarà una comissió avaluadora, presidida pel director general per al Desenvolupament Sostenible de la Conselleria de Medi Ambient o persona en qui hi delegue, i composta per:
  
- els directors territorials de Medi Ambient de Castelló, València i Alacant, o persona en qui hi deleguen.
  
- el secretari general administratiu de la Conselleria de Medi Ambient, o persona en qui hi delegue.
  
- el cap del Servei de Programació i Avaluació de l'Impacte Ambiental.
  
5.2. Per a la concessió de l'ajuda es proritzen els següents criteris de valoració:
  
- 5.2.1. estar inclòs el terme municipal, parcialment o totalment, en un PORN (Pla d'Ordenació de Recursos Naturals) aprovat o en tramitació,
  
- 5.2.2. pressupost municipal de l'any 1998,
  
- 5.2.3. nombre d'habitants de dret,
  
- 5.2.4. compromís d'utilitzar l'estudi d'impacte ambiental en la revisió del pla general.
  
5.3. En el supòsit que el total de les subvencions reconegudes sobrepasse el crèdit pressupostari disponible, la comissió determinarà el coeficient aplicable per a la reducció proporcional d'aquelles fins respectar el dit límit.
  
5.4. Una vegada formalitzats els actes d'instrucció corresponents, la comissió elevarà al conseller la proposta de concessió de subvencions, la qual contindrà la relació de sol·licituds per a les quals es proposa la concessió de la subvenció, l'import de les ajudes concedides i el percentatge aplicat, els criteris seguits per a la seua avaluació, les sol·licituds desestimades degudament motivades, i, si s'escau, el coeficient de reducció proporcional aplicat per a respectar el límit de la consignació pressupostària.
  
5.5. La resolució definitiva dictada pel conseller de Medi Ambient, degudament motivada, serà publicada en el Diari Oficial de la Generalitat Valenciana i notificada als sol·licitants.
  
5.6. El termini màxim per a resoldre les sol·licituds serà de dos mesos a comptar des de la data de finalització del termini de presentació d'aquestes. Transcorregut el dit termini sense que hi haja resolució, s'entendrà que les sol·licituds han sigut desestimades. La resolució, expressa o presumpta, posa fi a la via administrativa, sense que contra ella procedisca cap recurs administratiu.
  
7. Els beneficiaris de les subvencions podran renunciar-hi expressament en el termini de deu dies a partir de l'endemà de la publicació de la resolució de concessió.
  
Sisena. Obligacions dels beneficiaris
  
Els beneficiaris de les subvencions hauran de:
  
6.1. Trobar-se en la situació que legitima la seua concessió.
  
6.2. Complir els requisits i condicions que comporta la concessió o gaudi de l'ajuda.
  
6.3. El sotmetiment a les actuacions de control financer que corresponen a la Intervenció General en relació amb les subvencions i ajudes concedides.
  
6.4. Comunicar, en qualsevol moment de la vigència de l'expedient, altres ajudes públiques sol·licitades o concedides per al mateix projecte.
  
6.5. Fer constar en tota informació o documentació pròpia de l'activitat que aquesta està subvencionada per la Conselleria de Medi Ambient.
  
Setena. Procediment de pagament
  
Els pagaments s'efectuaran una vegada acabat l'estudi i presentat en la Conselleria de Medi Ambient, després de la prèvia certificació expedida per un tècnic competent i hi haurà de constar el cost real de la inversió efectivament realitzada.
  
En el supòsit que la inversió realment efectuada siga inferior a la que va servir de base per a la concessió de la subvenció, el percentatge de l'ajuda s'aplicarà sobre l'import de la inversió efectivament realitzada i es deduirà de l'ajuda inicialment concedida la part proporcional.
  
Vuitena. Justificació de les actuacions que s'han de realitzar
  
S'estableixen com a normes específiques per a la justificació d'aquestes subvencions les següents:
  
- certificat comptable del secretari-interventor municipal sobre la despesa.
  
- còpia autentificada del document comptable que li servisca de suport (o de reconeixement de l'obligació de pagament) i de la factura.
  
- un exemplar de la documentació objecte de la subvenció.
  
Novena. Termini d'execució
  
Els treballs objecte d'aquesta subvenció estaran acabats, com a data límit, el 30 de setembre de 1998. La seua falta de presentació davant la Conselleria de Medi Ambient (en qualsevol dels llocs descrits en la base 4.2, o la seua presentació amb posterioritat a la data indicada, donarà lloc a la pèrdua de la subvenció.
  
Deu. Reintegrament de quantitats
  
10.1. D'acord amb l'article 47.9 del text refós de la Llei d'Hisenda Pública de la Generalitat Valenciana, escaurà el reintegrament de les quantitats percebudes i l'exigència de l'interès de demora des del moment del pagament de l'ajuda en els següents casos:
  
a) Incompliment de l'obligació de justificació.
  
b) Obtenir la subvenció sense reunir-hi les condicions requerides.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris a causa de la concessió de la subvenció.